Tomines kungs, lūdzu, pēc iespējas labāk raksturojiet šo vīnu.
Vīns.
Tas ir visa mana dzīve.
Esmu labākais savā arodā.
Man vismaz tā šķita.
Un tad manā dzīvē ienāca viņa.
Es ko tādu negaidīju.
Pagaidi.
Melone?
Bumbieris?
Selerija?
Liepa.
Līčija.
Persiks.
Ābols.
Es nezinu.
Apdomā!
- Varu dabūt vēl? - Nē.
Lūdzu.
Es teicu nē.
Apdomā!
Kamij.
Koncentrējies!
Mēģini iztēloties garšu.
Tā ir tavā galvā.
Tu zini.
Apdomā!
Sūnas?
Es tevi nedzirdu.
Proti, sūnas no koka.
Ļoti labi, Kamij.
Ļoti labi.
Tas šodienai viss.
- Cigareti? - Nē, paldies.
PARĪZE
20 GADUS VĒLĀK
Kamij, paldies, ka atnāci.
Daudz laimes, skaistulīt.
Ei! Kā iet?
- Labvakar. - Labvakar.
- Ko jums? - Glāzi ūdens, lūdzu.
- Ūdeni? Tas viss? - Tas viss.
- Ar ledu? - Ar ledu.
Labi.
Lūdzu. Prātīgi!
Kamij? Kamija Ležē, vai ne?
Jā... Piedod, bet...
Protams, tu mani neatpazīsti.
Mēs iepazināmies grāmatu izstādē pirms septiņiem gadiem.
Tu ierakstīji man veltījumu savā grāmatā.
- Man bija 15 gadu. - 15 gadu?
- Jā. - Labi.
Zini, man uz naktsgaldiņa bija tikai viena grāmata - tavējā.
Domāju, glabāju to visus vidusskolas gadus.
Es uzaugu ar tavu grāmatu.
Uzaugi ar manu grāmatu. Super.
Jā. Saki, vai esi sarakstījusi vēl ko?
Nē. Jā, bet mans izdevējs, kas vairs nav mans izdevējs, noraidīja visu, ko sūtīju.
Bet tas nekas, es saprotu.
Es gāju uz riņķi.
Es visu laiku rakstīju vienu un to pašu, bet ne tik labi, tāpēc...
Labi. Un ko tu dari tagad?
Nu, esmu sevis meklējumos.
- Grūtības ar atrašanu. - Jā, saprotu.
Un tu?
Esmu mūziķis, nupat nodibināju savu ierakstu zīmolu.
- Forši. - Jā.
Piedod, bet tu esi...
Tu esi vēl skaistāka, nekā atceros.
Es tiešām priecājos tevi atkal satikt.
Es arī priecājos.
Mani sauc Žiljēns.
Sveiks, Žiljēn.
- Paga, paga. - Kas ir?
Lēnām! Tu laiku velti netērē, ne?
Nu, "zaudēts mirklis ir zaudēts uz mūžu".
- Pag. To esmu teikusi es? - Jā.
Tu esi gudrinieks.
Varbūt.
- Pagaidi mani, labi? Būšu atpakaļ, apsolu. - Jā, labi.
Hallo?
Kamij, tas esmu es.
Tētis.
- Kamij, tu mani dzirdi? - Es tevi dzirdu.
Es... Es gribētu tevi satikt.
Jo drīzāk, jo labāk.
Piedod, bet...
tu nevari iebrāzties atpakaļ manā dzīvē un gaidīt...
Paklausies, man nav pārāk labi.
Nemaz nav labi. Ārsti saka, ka nav atlicis daudz laika.
Ko nozīmē "nav atlicis daudz laika"?
Es mirstu, Kamij.
Atbrauc. Atbrauc uz Tokiju. Es par visu parūpēšos.
Pagaidi.
Varbūt varēšu nākamnedēļ.
Nē. Šonakt.
Ko? Nē, es nevaru tā...
Es tev sagādāju lidmašīnas biļeti. Paskaties ienākošo e-pastu.
Tā tas nenotiek.
Varēsi vēlāk mani izlamāt.
Uzklausīšu visu, kas tev sakāms.
Man jāapdomā.
Tad apdomā!
Bet ātri.
Viss labi?
Jā, lieliski.
- Kas tas ir? - Enerģijas šalts.
Mans īpašais dzēriens: tekila, džins, vodka, nedaudz ruma.
- Jā. Kas to būtu domājis. - Jā.
Jauki, bet es nedzeru alkoholu. Tas ir patiešām sarežģīti.
Neiebilsti, ja es tās izdzeršu?
Nē.
Tu esi slims, vai?
Es tev teicu...
Sarkans... Kas...
- Jūties labāk? - Jā.
Kas notika?
Teiksim, iedzēru kaut ko pārāk stipru.
Ko?
Neuztraucies, puisis, visai jauns.
Mazais draņķis gribēja mani noskūpstīt un pārsteigt ar alkohola malku.
Visai jauns? Ko tu ar to domā?
- 22 gadi. - 22 gadi?
Tas ir jauki.
Tas ir labāk nekā 40 gadus vecs, precēts, ar diviem bērniem, kā pēdējais.
Zini, tev būtu labāk, ja tu saietos ar sava vecuma vīriešiem.
Kuri vēlas ko uzbūvēt.
Jā, es zinu, mamm.
Viņš man piezvanīja.
Aleksandrs.
Viņš ir slims. Grib mani drīz redzēt.
Slims?
Vai varam to droši zināt?
Kā tu to domā?
Tas varētu būt triks, lai tu aizbrauktu.
Mammu, lūdzu, nesāc.
PARĪZE-TOKIJA
MAŠĪNA UZ LIDOSTU BŪS PLKST. 22.45. ŠOFERI SAUC ŽANS. ALEKSANDRS LEŽĒ
Kas noticis?
Mēs jau esam par to runājušas.
- Tu zini, ka tavs tēvs... - Jā, zinu.
Ļauj man apdomāt. Nesarežģī, labi?
Kamij, viņš prot manipulēt.
Es ieiešu dušā.
Viņš nopircis man biļeti. Reiss ir pusnaktī.
Viņš pazūd uz gadiem, tad pasvilpj - un tu skrien?
Esi aizmirsusi, cik dusmīga uz viņu biji?
Kā varu aizmirst? Tu man mūžam to atgādini.
Klau, neņem ļaunā, bet man jādodas.
Mana pēdējā iespēja saņemt no viņa atbildes.
Kamij.
Nē, es nepārdomāšu, un jā - es tevi mīlu.
Ležē kundze.
- Paņemt jūsu somu? - Nevajag, paldies.
Lūdzu, ieņemiet vietu, kundze.
Mēs drīz pacelsimies.
TOKIJA
Vai esat Isei Tomines kungs?
Tā esat jūs, Sajakas jaunkundze no slavenās Konoes ģimenes.
- Vēlaties iedzert? - Laipni, ka piedāvājat.
Bet domāju, tā ir laika izniekošana,
par spīti manam laipnajam smaidam.
Es atnācu tikai tāpēc, lai vecāki mani beidzot liktu mierā.
Mani draugi mani gaida, tāpēc ātrāk pieliksim šim punktu.
Mana māte man stāstīja par jums.
Jūs uzminot, kas tas par vīnu, kad to nogaršojat.
Ne tikai, bet ja tā vēlaties.
Kāda no tā ir jēga?
Vīna nosaukums ir uz pudeles etiķetes.
Jūs vienkārši ošņājat kā suns.
Sajaka.
Taisnība, ka jūs esat skaista.
Bet jūs esat ārišķīga un iekšēji tukša.
Mani neinteresē cilvēki, kas spriež par citiem, viņus nepazīdami.
Pasakiet mātei, ka bija prieks iepazīties, bet nebija vajadzīgās ķīmijas.
Nu es aizeju.
Hallo.
Tomines kungs, man ir sliktas ziņas.
Labu apetīti.
Konoes kundze mums pastāstīja, ka tu satikies ar Sajaku.
Jā.
Viņa teikusi, ka bija prieks ar tevi iepazīties,
bet nebija vajadzīgās ķīmijas.
Žēl gan.
Starp citu,
šodien nomiris mans enoloģijas skolotājs.
Jūs zināt, tas francūzis Ležē kungs.
Ak.
Tev vajadzēja mums pateikt.
Būtu šīs vakariņas sarīkojuši citdien.
Isei, kā tu jūties?
Viņš bija vecs un slims.
Bet tas ir diezgan dīvaini...
Es vispār nesaprotu, kāpēc tu esi tā aizrāvies ar vīnu.
Honoka.
Tev ir 29 gadi,
bet aizvien paļaujies uz vecākiem.
Tavs dzīvoklis un mašīna pieder mums.
Visu cieņu,
mašīna bija dāvana uz izlaidumu no mana vectēva.
Un, lai gan dzīvoklis pieder mūsu ģimenei,
es katru mēnesi maksāju īri.
Tu biji izcils students, un tev bija daudzsološa nākotne.
Taču gribi strādāt tajā peļņu nenesošajā vīna industrijā.
- Kas tev bija prātā? - Neuztraucies.
Es zinu, ko daru.
Un nesaprotu, kāpēc gribi mums ceturtdienās gatavot maltīti,
ja Kinu kundze tik labi gatavo.
Tāpēc, ka tētim tas dara prieku.
Pārāk sāļš.
Es nevaru tādu ieēst.
- Kamij. - Sveiki.
Es esmu Luka Inglēze, tava tēva draugs.
Man ir šausmīgi jaunumi.
Tavs tēvs šorīt nomira, kamēr vēl biji ceļā.
Man ļoti žēl.
Nāc.
Es tevi aizvedīšu uz tava tēva māju,
bet varbūt pirms tam ko iekožam?
Tu noteikti esi badā. Tā būs labi?
Jā.
- Ko viņš teica? - Vienkārši "laipni lūdzam".
Nē, tas bija "irasshai mase", bet neesmu droša par pārējo.
Aizmirsu, ka esi te augusi.
- Tu vēl runā japāniski? - Vairāk saprotu, nekā runāju.
"Shihainin" nozīmē "boss".
Viņš man teica: "Esat klāt, bos."
Jā, tas ir mans restorāns.
Viens no maniem restorāniem.
Restorāniem?
Varat atļauties jaunu mašīnu.
Tai ir sentimentāla vērtība. Sākumā veicu ar to piegādes.
Tev nav ne jausmas, kas es esmu?
Tavs tēvs nav par mani stāstījis?
Pēdējoreiz ar viņu runāju pirms 11 gadiem.
Piezvanīja, kad beidzu vidusskolu, noteica "malacis" un nolika klausuli.
Neviens nav nevainojams.
Nu, vai gribi runāt par viņu?
Nē.
Mijabi, tā ir Kamija. Aleksandra meita.
Man žēl. Es viņu ļoti apbrīnoju.
Paldies.
Mijabi ir mana galvenā someljēre. Viņai ir neticams talants.
Atbraukusi no Losandželosas.
Bet mēs viņai nepārmetam.
Tas vīns, kas ir Mijabi rokās, ir ļoti īpašs.
Tavs tēvs to uzgāja Spānijā. Neviens par to nav dzirdējis.
Tam vīram ir 1,2 hektāri.
Viņš īsti negrib savu produkciju pārdot, bet viņa vīns ir pārpasaulīgs.
Aleksandrs man iemācīja visu.
Viņš bija ģēnijs.
Esmu viņam parādā par visu.
Piedod,
es runāju par cilvēku, ko mīlu, un tu...
Neviens nevar būt mēsls visu acīs.
Saprotu, ka negribi neko par Aleksandru dzirdēt.
Bet mums jāparunā par tavu mantojumu.
Nedomāju, ka saproti, kas tevi gaida.
Viss kārtībā. Esmu pieradusi no viņa neko negaidīt,
un tas tagad nemainīsies.
Protams.
Rīt no rīta tiks nolasīts testaments.
Viņam nekad nepatika izniekot laiku.
Viņam visam bija jānotiek nekavējoties.
Un bēres, kremēšana, būs rīt pēcpusdienā.
Nu labi. Atslābināsim mūsu garšas kārpiņas, labi?
Pagaršo šo! Pasaki, ko domā!
Nē, paldies. Es nedzeru.
Laika maiņas dēļ?
Nē.
Es vispār nedzeru.
Vispār?
Es nedzeru alkoholu. Nekad.
Nevar būt. Pat lāsi?
Kamij, piedod, bet es nevaru palikt.
Tevi tur sagaidīs. Viņa vārds ir Jusuke.
- Paldies, Luka. - Rīt tiksimies.
Jā.
Priecājos iepazīties.
LEŽĒ VĪNA ROKASGRĀMATA
Jūsu istaba ir sagatavota.
- Hallo? - Labi aizbrauci?
Jā.
Varēji piezvanīt. Ceļojums bija labs?
Lidoju ar privāto lidmašīnu.
Nu protams.
Viņš atpērkas, jo nevar tevi nopirkt.
Nožēlojami.
Mammu, viņš ir miris.
Es viņu neredzēju. Atbraucu par vēlu.
Man ļoti žēl, mīļā.
Tiešām.
Tev nevajadzēja braukt. Es tev teicu, bet vajadzēja uzstāt.
Viņš nekad nesaprata, cik tu esi trausla.
Viņš solīja, bet skat, kāds ir rezultāts.
Viņš ir miris, bet turpina tevi sāpināt.
Beidz, beidz man jaukt galvu! Tu to dari katru reizi.
Mīļā, tāpēc, ka zinu, kas tev ir labākais, kas tev nāktu par labu.
Nē, tu nezini, kas man nāktu par labu, skaidrs?
Ļauj man tikt galā!
Gribi, lai aizlidoju?
Nē, es negribu. Klau. Man jābeidz. Apskauju.
Piezvani man.
Jā, labi, atā.
Ko tu zini par testamentu?
Neko daudz.
Par to mazumiņu, ko zinu, es nedrīkstu neko teikt.
Ležē kundze, lūdzu, nāciet.
Tu nenāksi?
Nē.
Lai veicas!
Lūdzu.
Labdien.
Esmu Fransuā Talions, jurists, atbildīgais par jūsu tēva testamentu.
- Sveiki. - Tas ir Isei Tomine.
Lūdzu, apsēdieties.
Tomines kungs nerunā franciski, tāpēc, ja neiebilstat, turpināšu angliski.
Es iepazinos ar jūsu tēvu Ležē kungu, jūsu profesoru,
pirms vairākiem mēnešiem vakariņās vēstniecībā.
Viņš mani lūdza palīdzēt sastādīt testamentu,
kas, jāatzīst, ir visai neparasts.
Jūsu tēva Ležē kunga mantojums ir sadalīts divās daļās.
Pirmā daļa, viņa māja Tokijā Seidžo 4. ielā...
Domāju, abi to zināt.
Tās vērtība ir aplēsta 750 miljoni jenu.
Apmēram septiņi miljoni dolāru.
Vai vēlaties, lai konvertēju eiro?
Otrā daļa, vismaz no finansiālā aspekta, viņa mantojuma sirds.
Es domāju viņa vīna pagrabu, drīzāk - saturu.
Tajā ir 87 000 pudeļu, kuru vērtība pasaules tirgū tiek lēs...
Atvainojiet, man jāuzsver, ka runa ir
par pasaulē lielāko privāto vīna kolekciju.
Protams, es nerunāju par pudeļu skaitu.
Bet gan par kvalitāti, retumu. Tā ir vienreizīga kolekcija.
Vienkārši vienreizīga.
Kur es paliku... Vai... Jā. Vērtība pasaules tirgū.
148 miljoni dolāru, apmēram 16 miljardi jenu.
Tas mūs aizved līdz Ležē kunga testamenta savdabībai.
Pēc paša Ležē kunga vārdiem,
viņa vīna kolekcija ir "visa mūža darba auglis".
Un viņam bija svarīgi, lai šis īpašums
pārietu pie kāda, kas spētu to pilnībā novērtēt.
Tāpēc viņš izveidoja...
sauksim to par testu... lai noteiktu, kurš to mantos.
Testu?
Kādu testu?
Jūs esat Aleksandra Ležē meita.
Savukārt Tomines kungs bija viens no jūsu tēva audzēkņiem,
un Ležē kungs viņu uzskatīja par savu "garīgo dēlu".
Tāpēc viņš gribēja, lai jūs abi par to cīnītos.
Uzvarētājs testā, kas sastāv no trim kārtām, mantos visu īpašumu.
Māju un vīna kolekciju.
Atvainojiet. Kas tās būs par kārtām?
Sūtiet viņu šurp.
Labi. Tagad jums abiem būs jāveic šī vīna aklā degustācija.
Un jums ir viens mēnesis, lai man pateiktu, tieši kas tas ir.
Šķirne, vīndarītava, gads.
Man nav jums jāpaskaidro.
Jūs jokojat.
Dažreiz mēdzu, jā, bet ne tagad.
Šodien ne, nē.
Labās ziņas ir tādas, ka pēc mēneša to degustēsiet atkal.
Vai turpinām?
Ležē jaunkundz?
Lūdzu.
Muļķības. Nekā nebija, es to nedarīšu.
Tad es saprotu, ka gribat atteikties no mantojuma?
Ko? Nē, to es neteicu.
- Jūs tā drīkstat? Nopietni? - Franču likumi te nedarbojas.
Tāpēc jums jāpagaršo vīns. Tūlīt pat.
Tās ir blēņas.
Viss labi, Ležē jaunkundz?
Ležē jaunkundz?
- Ir kādas problēmas? - Es to izdarīšu. Izdarīšu.
Kamij. Ak dievs. Tev viss labi?
Tu zināji. Bļāviens, tu zināji!
Viņš man lika apsolīt.
Kamij, pagaidi.
Kamij, lūdzu.
Piebremzē!
Piedod.
Māte brīdināja, ka viņš ir sadists.
Viņam tiešām bija mani tā jāpazemo?
Man pie kājas viņš, viņa sūda nauda un viņa sūda vīns!
Tas garīgais ķēms var visu savākt, man pie kājas.
Ležē jaunkundz, ko varat pastāstīt par tēva nāvi?
Nāc.
Ležē jaunkundz, paskaidrosiet, kāpēc esat te?
Tomines kungs! Isei Tomines kungs!
Varat pastāstīt par Ležē kunga testamentu un paskaidrot, kāpēc esat te?
Drīz sniegšu publisku paziņojumu.
Vienu vārdu, lūdzu.
Zini, Aleksandrs nezināja, ka tu nedzer.
Viņš par mani nezināja neko.
Tā, es aiziešu uz bērēm un tad pa taisno atpakaļ uz Franciju.
Man no viņa ir tev ziņa.
- Mani neinteresē. - Kamij, tas ir svarīgi.
Nē, Luka, nav. Tiešām.
Tagad tu esi dusmīga, bet tad, kad nomierināsies,
lūdzu, noklausies tēva ziņu, labi?
Varam kaut kur apstāties, dabūt kaut ko rokai?
O, nu beidz, mēs kavējam.
Labi.
Paldies.
Zini, Kamij, pēdējos gados tavs tēvs ļoti pievērsās garīgām lietām.
Tas bija viņa lūgums, ka tiek veikts budistu kremēšanas rituāls.
Ģimenei ir pirmā rinda.
Paliec sveiks, mans draugs.
Ejam.
Ko mēs tagad darīsim?
Izkaisīsim pelnus ezerā vai ko?
Tagad ir laiks okotsu-age.
- Kam? - Kaulu savākšanai.
- Tu tādu nezini? - Nē.
Tajā piedalās tikai tavam tēvam tuvie cilvēki.
Tad laikam varu doties mājās.
Nē.
Sasodīts.
Sāk ar pēdām un iet līdz pašai augšai,
lai aizgājējs urnā nestāvētu uz galvas.
Saproti, ko domāju?
Tāpēc pie galda nekad nepadod suši no irbulīšiem uz irbulīšiem.
Tā būtu kā līķa ēšana.
Tu to nopietni?
- Man tiešām tas jādara? - Jā.
Un, tā kā esi ģimenes locekle, tev jāiet pirmajai.
Nenomet kaulus!
Tu rīt no rīta lido atpakaļ.
Es tevi aizvedīšu.
Bet, pirms tu aizbrauc, gribu, lai tu kaut ko redzi.
Tev viss labi?
Te ir ļoti spēcīga smarža.
Man viss labi.
Mēs atrodamies viņa templī.
Esmu te ar tavu tēvu vadījis daudzas naktis.
Viņš mēdza uzrakstīt zīmītes, lai raksturotu vīnu
vai fiksētu svarīgus datumus.
Dažreiz tās ko izteica tikai viņam.
LED ZEPPELIN 1979. GADA KONCERTS
Viņš stundām varēja ar mani runāt par katru vīnu.
Tad pēc kāda laika es teicu:
"Labi, amico mio, bet varbūt atveram to?"
Es atstāšu tevi vienu.
Nesteidzies!
VISTA PIPARMĒTRĀS
"LABAIS, ĻAUNAIS UN NEGLĪTAIS"
KO DZERT AR KAMIJU VIŅAS 18 GADU JUBILEJĀ
MAMMA
Labi. Es noskatīšos to ziņu.
Labdien, Kamij.
Noteikti esi iepazīstināta ar testamentu. Varu iedomāties, ka esi dusmīga uz mani.
Tu droši vien domā, ka esmu sajucis, sadistisks un riebīgs...
Saraksts ir garš.
Es zinu, ka biju sūdīgs tēvs.
Es ar daudz ko rīkojos nepareizi, izņemot...
izņemot vienu.
Vīnu.
Tas man padevās.
Tur es biju savā elementā.
Nezinu, par kādu sievieti esi kļuvusi, bet tu esi mana meita.
Kamij, tas ir tavās asinīs.
Tev varbūt trūkst prakses,
bet tev ir garšas izjūta.
Tev ir laba oža.
Es piezvanīju savam draugam Filipam.
Viņš ir vislabākais.
Vari palikt viņa mājā, cik ilgi vajag. Viņš tev iemācīs visu, kas tev jāzina.
Viņam pieder vīnadārzs.
Vai atceries to vīnadārzu, kur vadījām brīvdienas, kad biji maziņa?
Mēs mēdzām kopā vingrināties - mēs divi vien vīna pagrabā,
mūsu slepenajā vietā.
Pagaidi mani.
Tavai mammai tas nepatika, bet tev bija vienalga.
Tu gribēji iet jau no agra rīta.
Tie bija pēdējie mūsu kopā pavadītie brīži.
Acu apsēju?
Kamij!
Tagad koncentrēsimies, labi?
Jā, tēt.
Piedod.
Un sēdi taisni!
Zinu, tas ir muļķīgi...
jo, ja tu šo skaties, tas nozīmē, ka esmu miris.
Bet es ceru, ka ar šiem testiem
mēs viens otru nedaudz iepazīsim.
Un varbūt kādudien, varbūt, kas to lai zina...
tu spēsi man piedot.
Lūdzu, paliec!
Dari to mūsu dēļ!
PAMATĀ MANGA KAMI NO SHIZUKU
Tulkojusi Laura Hansone